ไม่มีเครื่องกั้น ม้าเหล็กสายใต้ชนกระบะ หนุ่มใหญ่ดับ
รถไฟสายใต้ ขบวนที่ 167 กรุงเทพฯ-ตรัง พุ่งชนรถรถกระบะ บริเวณจุดตัดควนปริง-ทุ่งหวัง จ.ตรัง เป็นเหตุหนุ่มใหญ่วัย 35 เสียชีวิต สาเหตุเพราะไม่มีเครื่องกั้น ขณะที่หัวรถจักรและโบกี้ตู้โดยสารเสียหายหลุดออกจากกัน,เมื่อเวลา 11.10 น วันที่ 26 มีนาคม 2558 ผู้สื่อข่าวได้รับรายงาน ว่าได้เกิดอุบัติเหตุรถกระบะ ยี่ห้อโตโยต้า รุ่นไทเกอร์ สีน้ำเงิน ทะเบียน กฉ 9618 ตรัง พุ่งชนขบวนรถไฟ บริเวณถนนพาดรถไฟ ควนปริง-ทุ่งหวัง หมู่ที่ 8 ต.ควนปริง อ.เมือง จ.ตรัง จึงรุดไปตรวจสอบ,ที่เกิดเหตุ พบรถกระบะคันดังกล่าว สภาพด้านหน้าขวาพังยับเยิน ทราบชื่อคนขับนายทรงยุทธ ฉิมเรือง อายุ 35 ปี อยู่บ้านเลขที่ 182/2ม 4 ต.แหลมสอม อ.ปะเหลียน จ.ตรัง ได้รับบาดเจ็บขาทั้ง 2 ข้างหัก อยู่ในการไม่รู้สึกตัว เจ้าหน้าที่กู้ภัย ช่วยกันนำตัวส่ง รพ.ศูนย์ตรัง และเสียชีวิตในเวลาต่อมา,ขณะที่ขบวนรถไฟ 167 กรุงเทพ-กันตัง พบว่าบริเวณหัวรถจักรและโบกี้ตู้โดยสารหลุดออกจากกัน โดยจอดอยู่ห่างจากจุดที่ชนประมาณ 300 เมตร พนักงานขับรถและช่างประจำรถไฟ กำลังช่วยกันซ่อมข้อต่อของหัวรถจักรและโบกี้ จนสามารถเชื่อมต่อและออกเดินรถไปยังสถานีรถไฟกันตังตามปกติ นอกจากนี้พบว่า บริเวณจุดตัดทางรถไฟดังกล่าวไม่มีเครื่องกั้น จนทำให้เกิดอุบัติเหตุในครั้งนี้,จากการสอบถามชาวบ้านที่เห็นเหตุการณ์ เล่าว่า ก่อนเกิดเหตุรถคันกระบะคันดังกล่าว ขับมาจากสถานีอนามัยควนปริงด้วยความเร็ว ซึ่งอาจไม่ชินกับเส้นทาง จนมาถึงที่เกิดเหตุ มองเห็นรถไฟที่กำลังแล่นมา จึงตัดสินใจหักหลบ แต่ไม่พ้น ชนเข้ากับขบวนรถไฟอย่างแรง,ผู้สื่อข่าวได้รับการบอกกล่าวจากชาวบ้านว่า บริเวณนี้ไม่เคยเกิดอุบัติเหตุรถไฟชนรถยนต์มานานหลายปีแล้ว ครั้งนี้นับว่ารุนแรงเท่าที่เคยมี ขณะเดียวกันเจ้าหน้าที่การรถไฟ เผย นับแต่มีการเปลี่ยนรางรถไฟ หมอนรถไฟและอุปกรณ์การเดินรถใหม่ ทำให้รถไฟสามารถวิ่งในความเร็วปกติ 90 กิโลเมตร/ชั่วโมง ซึ่งก่อนหน้านี้ที่ยังไม่มีการเปลี่ยนราง และหมอนรถไฟ รถจะอยู่ที่ความเร็วประมาณ 30 กิโลเมตร/ชั่วโมง,นอกจากนี้ผู้สื่อข่าวได้รับรายงานอีกว่า ก่อนหน้านี้ได้เกิดอุบัติเหตุรถไฟชนรถยนต์ บริเวณหน้าค่ายพระยารัษฎานุประดิษฐ์ ต.ลำภูรา อ.ห้วยยอด จ.ตรัง เมื่อวันที่ 25 มี.ค.ที่ผ่านมา
รถไฟสายใต้ ขบวนที่ 167 กรุงเทพฯ-ตรัง พุ่งชนรถกระบะ บริเวณจุดตัดควนปริง-ทุ่งหวัง จ.ตรัง เป็นเหตุหนุ่มใหญ่วัย 35 เสียชีวิต สาเหตุเพราะไม่มีเครื่องกั้น ขณะที่หัวรถจักรและโบกี้ตู้โดยสารหลุดออกจากกัน 
รถไฟชน,รถไฟสายใต้,รถไฟชนกระบะ,สถานีรถไฟกันตัง,ตรัง,โบกี้,หัวรถจักร,จักร,ค่ายพระยารัษฎานุประดิษฐ์,ไทยรัฐออนไลน์,ข่าว,ข่าวทั่วไทย,ภูมิภาค